***Kriterijumi za rangiranje kandidata za kratki program - Programiranje u JAVA-i***

**Prva faza:**

* **Zaposlen/Nezaposlen** - ovde se u obzir uzimaju oni kandidati koji nisu zaposleni (Vrednosti: 0 – Zaposlen i 1 – Nezaposlen);
* **Nivo obrazovanja** - ovde se u obzir uzimaju samo oni kandidati sa većim nivoom obrazovanja, tj. koji imaju završen fakultet (Vrednosti: 0 – Srednja škola i 1 – Fakultet);

Na osnovu ova dva kriterijuma pravi se prva eliminacija kandidata. Prema istoj od oko 400 studenata koji su popunili upitnik, dolazi se na nekih 50 kandidata koji ulaze u uži izbor (drugu fazu).

**Druga faza:**

* **Motivisanost** - ovde se u obzir uzimaju sledeća tri pitanja iz anketnog upitnika koja su u korelaciji:
  + Da li ste upoznati sa obavezama i ispitnim rokovima kratkog programa? (Vrednosti: DA – 1; NE – 0);
  + Da li možete maksimalno da se posvetite uspešnom završetku navedenog kratkog programa? (Vrednosti: DA – 1; NE – 0) i
  + Koliko sati dnevno se možete posvetiti on-line studiranju? (Vrednosti: Do 1h – 0; Do 3h – 1 i Do 6h – 2).

Sumiranjem odgovora iz druge faze, kao i čitanjem motivacionih pisama onih kandidata koji su ušli u ovo fazu, vrši se rangiranje i u 3. fazu eliminacije prolaze samo kandidati koji su ostvarili ***sumu ocena po 3 posmatrana parametra jednaku 4 i koji su na osnovu ocena motivacionih pisama dobili ocene u intervalu od 4 do 5.*** Na ovaj način će se broj od oko 50 kandidata smanjiti na oko pola.

**Napomena:** ocena motivacionih pisama se vrši tako što članovi komisije (koju čine: *docent dr Igor Franc*, *MSc Stefan Alimpić* i *Stefan Jovanović*) pojedinačno ista ocenjuju sa ocenama od 1 do 5, pri čemu je ocena 5 najveća. Uzima se u obzir prosečna ocena.

**Treća faza:**

Pozivanje kandidata na motivacione razgovore i to samo one koji su zadovoljili prethodno definisane kriterijume. Nakon obavljenih razgovora, donošenje odluke kojih 5 kandidata dobijaju besplatnu stipendiju.

**Napomena**: u svakoj od faza prednost imaju kandidati koji su se pre prijavili.